**Ellu Rusi 4. mälestusvõistlus (natuke teistmoodi võistlus)**

V õ i s t l u s j u h e n d

**Eesmärk :** Mälestada endist sõpra, treenerit ja laskurit Ellu Rusi; veeta meeldiv aeg teineteise seltsis, nautida ja tähistada laskmist.

**Osavõtjad :** ELL liikmesklubide laskurid, külalislaskurid, kõik laskmishuvilised ja Ellu pere

Täiskasvanute arvestus (mehed, naised 19. a ja vanemad)

Noorte arvestus (noormehed, neiud kuni 18. a, k.a)

Toe pealt laskmine (kõik huvilised vanuses 7-99)

NB! Olenevalt osalejate arvust võib vanuseklasse juurde tulla!

**Aeg ja koht :** Võistlused toimuvad T, 2. ja K, 3. aprillil 2024. a Paide Hammerbecki Põhikooli lasketiirus (4. korrusel), aadressil Aiavilja 3, Paide.

**NB!** Võistlust võib lasta ka korrespondentsvõistlusena

**Kavas :** õhupüss toe pealt 20 l

õhupüss 20 l püsti (vanusepiiranguta)

õhupüstol 20 l (vanusepiiranguta)

õhupüstol ja õhupüss 40 l „vimkaga“, mis avaldatakse kohapeal vahetult enne laskmist (nt esimesel aastal toimus laskmine 5 m pealt ja garaažis; teisel aastal püss lasi tasakaalulaualt, püstol ühelt jalalt; kolmandal aastal pidid lasu hetkel olema silmad kinni). Asja mõte on laskmist erinevatelt külgedelt proovida, ennast proovile panna, asja veidi teistmoodi teha ja pisut lõbutseda.

Õhkrelva laskmine toimub Inband elektroonilistesse märkidesse (5 kohta).

**Majandamine :** Võistlejate lähetamisega seotud kulud katavad lähetavad organisatsioonid.

**Osavõtumaks :**  40 lõhkrelvaharjutus 6 EUR

20 l õhkrelvaharjutus 3 EUR

**Autasustamine : Auhindadeks on taaskasutusele võetud eelmiste aastate karikad –** anname auhindadele uue elu! I, II ja III koha saavutanud võistlejaid autasustatakse karikaga.

**Osavõtuks registreerumine kuni 30.03.2024**

e-mail: **kiiskshooting@gmail.com** (nimi, vanus, klubi, harjutus)

Kristina Kiisk

58166098